Εθνική Βουλγαρίας (ποδόσφαιρο ανδρών)

Ιστορία

Η εθνική ομάδα ποδοσφαίρου της Βουλγαρίας δημιουργήθηκε το 1922. Το 1923 ιδρύθηκε η Βουλγαρική Ποδοσφαιρική Ένωση και το πρώτο ματς της ομάδας πραγματοποιήθηκε στη Βιέννη στις 21 Μαΐου του 1924, γνωρίζοντας την ήττα από την Αυστρία με 6-0.

Ευρωπαϊκό Πρωτάθλημα 1968

Στο Ευρωπαϊκό Πρωτάθλημα του 1968, η Βουλγαρία κληρώθηκε στον ίδιο όμιλο με δύο ισχυρές σκανδιναβικές ομάδες, τη Νορβηγία και τη Σουηδία, όπως και την Πορτογαλία του Εουσέμπιο. Στον πρώτο της αγώνα επικράτησε επί της Νορβηγίας με σκορ 4-2. Συνέχισε το νικηφόρο σερί με νίκη 3-0 επί της Σουηδίας. Στο τελευταίο παιχνίδι του ομίλου, η Βουλγαρία κέρδισε και την Πορτογαλία με 1-0, γεγονός που επισφράγισε την πρόκριση της ομάδας στα προημιτελικά. Εκεί αντιμετώπισε την Ιταλία, την οποία νίκησε στον πρώτο αγώνα με 3-2, όμως στον επαναληπτικό ηττήθηκε με 2-0 και αποκλείστηκε, καταλαμβάνοντας την 5η θέση στη διοργάνωση.

Παγκόσμιο Κύπελλο 1986

Η Βουλγαρία πήρε την πρόκριση για το Παγκόσμιο Κύπελλο στο Μεξικό τερματίζοντας δεύτερη στον Δ΄ Όμιλο, πίσω από τη Γαλλία με 11 πόντους, αλλά με χειρότερη διαφορά τερμάτων, μπροστά από τις ομάδες Γιουγκοσλαβία, Ανατολική Γερμανία και Λουξεμβούργο. Αυτή ήταν η πέμπτη εμφάνισή της στο Παγκόσμιο Κύπελλο.
Η Βουλγαρία κληρώθηκε στον Α΄ Όμιλο με την Ιταλία, την Αργεντινή και τη Νότια Κορέα. Στον εναρκτήριο αγώνα του Παγκοσμίου Κυπέλλου, οι Βούλγαροι παραχώρησαν ισοπαλία 1-1 με τους περσινούς πρωταθλητές Ιταλούς. Το επόμενο παιχνίδι με τη Νότια Κορέα έληξε και πάλι ισόπαλο 1-1. Στο τελευταίο παιχνίδι του ομίλου ηττήθηκε με 2-0 από την Αργεντινή. Παρόλο που δε σημείωσαν νίκη, οι Βούλγαροι προκρίθηκαν στη φάση νοκ-άουτ ως η τρίτη καλύτερη τρίτη ομάδα των ομίλων. Με αυτόν τον τρόπο, η Βουλγαρία και η Ουρουγουάη έγιναν οι πρώτες χώρες που προκρίθηκαν στη φάση νοκ-άουτ χωρίς να κερδίσουν ούτε ένα παιχνίδι στον πρώτο γύρο. Στη φάση των 16, που αντιμετώπησε το Μεξικό και έχασε με 2-0.

Παγκόσμιο Κύπελλο 1994

Μία από τις σημαντικότερες ημερομηνίες στην ιστορία του ποδοσφαίρου της Βουλγαρίας είναι η 17η Νοεμβρίου του 1993, όταν ο Εμίλ Κονσταντίνοφ σκόραρε δύο γκολ κερδίζοντας έτσι τη Γαλλία στο Παρίσι, δίνοντας έτσι στη Βουλγαρία την πρόκριση για το Παγκόσμιο Κύπελλο στις Ηνωμένες Πολιτείες το 1994, και αποκλείοντας τη Γαλλία από τα τελικά της διοργάνωσης. Υπό την τεχνική ηγεσία του Ντίμιταρ Πένεφ, η ομάδα με επικεφαλής τους παίκτες, όπως ο Χρίστο Στόιτσκοφ, Γιορντάν Λέκοφ και ο Κράσιμιρ Μπαλάκοφ αναφέρεται ως η «χρυσή γενιά».
Η Βουλγαρία κληρώθηκε στον Δ΄ Όμιλο με την Αργεντινή, τη Νιγηρία, και την Ελλάδα. Πριν από το 1994, οι Βούλγαροι δεν είχαν κερδίσει αγώνα στις προηγούμενες πέντε εμφανίσεις σε Παγκόσμια Κύπελλα Ποδοσφαίρου. Ο πρώτος αγώνας έληξε με ήττα 3-0 από τη Νιγηρία στο Ντάλας. Παρά το κακό ξεκίνημα, η ομάδα κέρδισε με 4-0 εναντίον της Ελλάδας που μετείχε για πρώτη φορά σε τελική φάση Παγκοσμίου Κυπέλλου, στο Σικάγο και 2-0 εναντίον της Αργεντινής στο Ντάλας. Η Βουλγαρία συνέχισε στον επόμενο γύρο, όπου αντιμετώπισε το Μεξικό στο Giants Stadium λίγο έξω από την πόλη της Νέας Υόρκης. Ο αγώνας έληξε 1-1 και εφόσον δεν σημειώθηκαν γκολ στην παράταση, οι ομάδες οδηγήθηκαν στη διαδικασία των πέναλτι. Ο αρχηγός της ομάδας Μπόρισλαβ Μιχάιλοφ έσωσε δύο πέναλτι και η Βουλγαρία κέρδισε με 3-1 στα πέναλτι. Στην προημιτελική φάση και πάλι στην πόλη της Νέας Υόρκης, η Βουλγαρία αντιμετώπισε την τότε παγκόσμια πρωταθλήτρια Γερμανία. Ο Λόταρ Ματέους σκόραρε με πέναλτι. Οι Βούλγαροι, ωστόσο, κατάφεραν να γυρίσουν το παιχνίδι με δύο γκολ των Χρίστο Στόιτσκοφ και Γιορντάν Λέκοφ, δίνοντάς τους τη νίκη με 2-1. Εκατομμύρια Βούλγαροι γιόρτασαν τη νίκη στη βουλγαρική πρωτεύουσα Σόφια και σε άλλες πόλεις της Βουλγαρίας. Έχοντας φτάσει στα ημιτελικά, αυτή ήταν η καλύτερη επίδοση της Βουλγαρίας σε Παγκόσμιο Κύπελλο. Στον ημιτελικό αγώνα και πάλι στην πόλη της Νέας Υόρκης, έχασαν 2-1 από την Ιταλία. Η Βουλγαρία στη συνέχεια ταξίδεψε σε όλη τη χώρα αλλάζοντας τρεις ζώνες ώρας στο Pasadena Rose Bowl λίγο έξω από το Λος Άντζελες για να παίξει με τη Σουηδία, οι παίκτες της οποίας δε χρειάστηκε να ταξιδέψουν καθώς ο ημιτελικός εναντίον της Βραζιλίας διεξήχθη στο Rose Bowl. Η Σουηδία νίκησε τη Βουλγαρία με 4-0, έτσι η ομάδα τερμάτισε στην 4η θέση της διοργάνωσης.
Ο Χρίστο Στόιτσκοφ απονεμήθηκε το Χρυσό Παπούτσι (μαζί με το Ρώσο Ολέγκ Σαλένκο) σκοράροντας έξι γκολ. Αργότερα το Δεκέμβριο, στον Στόιτσκοφ απονεμήθηκε το τρόπαιο FIFA Ballon D'or, ως ο πρώτος Βούλγαρος στην ιστορία που του απονεμήθηκε το συγκεκριμένο βραβείο. Ο Κράσιμιρ Μπαλάκοφ πλαισιώθηκε στην ομάδα των all-star μαζί με τον Στόιτσκοφ.